شائر : کریم بلوچ – تهل
 تو که مهر ءِ بادشاه ئے ، دلبر اوں ما بندگاں
 سد بهشت ءَ پُلتگ دل ، تئی چه ناز و کندگاں
سار ءِ سودا مهر ءِ دود انت، مهر ءِ بازار ءَ بیا
 چه سرءَ سرگوئستگ اں ما ،تئی په نازیں چنڈگاں
تئی په لنٹاں برپکیناں ، دروشم ات په هوش بریں
 گوئشته گالاں پر زهیریں ، مهر ءِ گالاں بندگاں
پهک جهان ءِ هانی ئے تو ،هم تو مهناز سمی هم
 شیرن ئے سدو ومهگنج ، توئے ساه په زندگاں
شپ چه گیب ءَ آتک هیالے سجده سَد هور کت ترا
 چم کنجل آسکلی ترڈ ، وزبت ات نئے مَندگاں
بیا که پر تو هستیاں ما ، ما په ٹهلے باهتگ
 تهل ءِ تام ءَ شهد بکن تو ، گوں وتی بچکندگاں